Mantas Varaška

Mantas Varaška (g. 1979 m. gegužės 26 d. Kazlų Rūdoje) – teisininkas, Lietuvos politinis veikėjas, Seimo narys, buvęs MRU dėstytojas.

 Biografija 
1997 m. baigė Kazlų Rūdos Kazio Griniaus gimnaziją. 2001 m. Lietuvos teisės universiteto Teisės fakultete baigė bakalauro studijas, teisės bakalauras; 2003 m. – podiplomines studijas, teisės magistras. 2004 m. Mykolo Romerio universitete tęsė teisės doktorantūros studijas (rengiamos disertacijos tema – „Valstybės vadovo institutas konstitucinėje teisėje: dinaminis aspektas“). Nuo 2003 m. Mykolo Romerio universiteto Konstitucinės teisės katedros lektorius. Dėstė lyginamąją konstitucinę teisę, Lietuvos konstitucinę teisę, teisės teoriją, kriminologiją, ombudsmeno instituto Europos Sąjungos šalyse (Erasmus programa) kursą.

2002 m. UAB „Komprema“ vadybininkas, 2003–2004 m. VšĮ Trakų nacionalinio sporto ir sveikatingumo centro juristas, vadybininkas, 2004–2006 m. Lietuvos Respublikos Seimo narės Nijolės Steiblienės, 2006 m. Seimo nario Henriko Žukausko padėjėjas-sekretorius, nuo 2006–2007 m. visuomeninis padėjėjas.

Nuo 2006 m. liepos mėn. Lietuvos Respublikos teisingumo ministro Petro Baguškos patarėjas. Buvo Notaro viešo konkurso komisijos pirmininkas, Asesoriaus viešo konkurso komisijos pirmininkas, VĮ Registrų centro valdybos pirmininkas, VĮ Teisinės informacijos centro valdybos narys. Kuravo Notariato sritį, siekė reformuoti, kritikavo esamą sistemąMinistras ir jo patarėjai negailėjo kritikos  (Birutė Rudokienė, „Santarvė“); paaiškėjus, kad notarų mieste ir kaime sąnaudos skiriasi ir jomis paremtų paslaugų kainos gali skirtis net keletą kartų, kartu su ministru siekė, kad valstybės kontroliuojamos paslaugos turi būti prieinamos kainos prasme Plieskiasi karas dėl notarų įkainių (Jolita Skinulytė, Kaunodiena.lt, 2007-06-15 11:13), pasiekė, kad iš naujo būtų nustatyti paslaugų įkainiaiNurėžtas notarų atlygis (2008-02-13, 00:00), numatyti numatyti vadinamųjų „juodųjų pinigų“ nepatekimo į rinką saugikliaiKlaipėdos notarus bizūnas aplenks (2006 m. rugsėjo 5 d., „Vakarų ekspresas“), keičiamas notaro padėjėjo (asesoriaus) statusasTeisininkų nuomonės dėl naujojo notaro padėjėjo statuso skiriasi kaip „juoda ir balta“ (2007-12-17, LNR inf.). Dėl savo veiklos užsitraukė Lietuvos notarų rūmų nemalonę, buvo notarų stebimas (pvz., atkreipinėjo visuomenės dėmesį, kad teisingumo ministro patarėjas Mantas Varaška suklydęs, viešai kalbėdamas apie sandorių patvirtinimą notarine forma, jo viešų pasisakymų klaidas fiksavo oficialioje Notarų rūmų tinklavietėje)Lietuvos notarų rūmai: „Teisingumo ministro patarėjas televizijoje suklydo“ (2008-02-15).

Pilietinės demokratijos partijos atstovas 2007 m. savivaldybių tarybų rinkimams Vyriausiojoje rinkimų komisijoje. Nuo 2008 m. Seimo narys, išrinktas Suvalkijos rinkimų apygardoje, išsikėlė pats. Nepriklausė jokiai partijai.Vyriausioji rinkimų komisija  Seime prisijungė prie Tautos prisikėlimo partijos (TPP) frakcijos, tapo 17-uoju nariuĮ Seimą išrinktas M.Varaška prisijungė prie Tautos prisikėlimo partijos (Publikuota: 2008 spalio 27d. 19:30 BNS); nuo 2009 m. rugsėjo 10 d. iki 2010 m. vasario 10 d. frakcijos „Viena Lietuva", nuo 2010 m. vasario 11 d. Krikščionių partijos frakcijos narys.

Seimo plenarinių posėdžių salėje buvo nufilmuotas plekšnojantis per petį A. Sacharukui tuo metu, kai šis neteisėtai balsavo už Liną Karalių. Pasak „Apkaltos komisijos“ pirmininko Kęstučio Masiulio, M. Varaška stebėjęs neteisėtą Aleksandro Sacharuko balsavimą už L. Karalių, kad esą sunku nepastebėti, kad „politikas balsuoja ne tik už save, bet ir už kolegą, jei jis pirmiausia pabalsuoja su viena kortele, ją ištraukia, įdeda kitą ir vėl balsuoja“M.Varaška nufilmuotas plekšnojantis per petį A.Sacharukui, kai šis neteisėtai balsavo už L.Karalių. Kreipėsi į Etikos ir procedūrų komisiją (EPK), prašydamas išaiškinti tokių įtarimų pagrįstumą. EPK, peržiūrėjusi filmuotą posėdžio įrašą bei išklausiusi M. Varašką bei apkaltos komisijų pirmininką Kęstutį Masiulį, nusprendė siūlyti parlamentarui sprendimą dėl darbo komisijose priimti pačiam vadovaujantis savo sąžineM. Varaška nori Seimo verdikto dėl jo galimybės likti dirbti apkaltos komisijose, kadangi komisija nebuvo visiškai tikra, kad M. Varaška matė, kad L. Sacharukas balsuoja už kitą asmenįPrašys Seimo apsispręsti, ar galima ieškoti Karaliaus ir Sacharuko nuodėmių. Nenorėdamas kelti abejonių dėl savęs ir dėl komisijos darbo, nutarė nebedalyvauti vadinamųjų apkaltos komisijų darbeM.Varaška pasitraukė iš apkaltos komisijų  (2010-04-14).

2006–2007 m. Konstitucinės teisės nuotolinių studijų elektroninio modulio bendraautoris. Nuo MRU Teisės fakulteto Alumni draugijos 2009/2010 m. mokslo metais įgyvendinamo naujo Lietuvoje projekto „Mentoringas jauniesiems teisininkams“ (MJT) studentų mentoriusMentoringas jauniesiems teisininkams (MRU TF Alumni draugija, 2009.10.29).

2011 m. Kazlų Rūdos savivaldybės tarybos narys nuo „Jaunosios Sūduvos“ koalicijos, išrinktas, bet atsisakė mandato.2011 m. Lietuvos savivaldybių tarybų rinkimai

Sportuoja (užsiima irklavimu, badmintonu, bėgimu, atletine gimnastika, krepšiniu).

Moka anglų, rusų kalbasIšrinkti Lietuvos Respublikos Seimo nariais 2008–2012 (2008 m. Lietuvos Respublikos Seimo rinkimai).

 Mokslinės publikacijos 
 Parlamentaro indemnitetas – teoriniai ir praktiniai aspektai, Jurisprudencija, 2005 m.
 Japonijos Imperijos konstitucinė sąranga
 Konstitucinio reguliavimo įvairovė (kolektyvinė monografija), 2006 m.
 Kai kurie teisinės valstybės santvarkos bruožai senovės Graikijos mitologijoje, Jurisprudencija, 2007 m.

 Šaltiniai 

Kategorija:Seimo nariai
Kategorija:Lietuvos teisininkai
Kategorija:Kazlų Rūdos politikai